***Pretendenta jautājums:***

Analizējot konkursa dokumentāciju un īpaši tehnisko specifikāciju, mēs esam saskārušies ar vairākiem vienumiem, kuri prasa precizējumu.

Lūdzu izskatīt zemāk izklāstīto (varat man tos iekļaut arī latviešu valodā):

1) Punktā 3.6. 3. - Klīrenss starp kādiem elementiem?

2) Punktā 3.7.1. un 3.7.2. - Vai varam izmantot gaisa kondicionētāju?

3) Punktā 3.8.2. - Vai ir kādi papildu norādījumi (prasības) konduktora vietai?

4) Punktā 3.8.6. - Vai šī nav kļūda (830 mm virs sliedēm)? Ir standarts 450 mm virs sliedes galviņas.

5) Punktā 3.8.7. - Vai mēs izmantojam "stowable platform"?

6) Punktā 4.9. Metāla rāmja konstrukcijai jānodrošina tās pacelšanas un atpakaļ uzstādīšanas iespēju uz sliedēm, izmantojot kravas celšanas mehānismus, kas stiprinās pie tramvaju vagona vilkšanas dakšas. - Vai izmantojam "torpedoes"?

7) Punktā 4.12. - 0.090, kas par lielumu?

8) Punktā 4.21. - Kāda tipa tramvaja sakabe?

***Iepirkuma komisijas atbilde:***

Atbildot uz Pretendenta uzdoto jautājumu, iepirkumu komisija skaidro, ka

1) Punktā 3.6. 3. Tramvaja vagona klīrenss - tas ir attālums no sliedes galviņas līdz vagona aprīkojuma zemākajam punktam pie vagona maksimālās slodzes, mm.

2) Gaisa kondicionēšana nav paredzēta tramvaja vagona salona telpā, tur paredzēta tikai apsilde (elektrokalorifertipa ar termoregulāro funkciju) un ventilācija (dabiskā (vēdlogi) un piespiedu) - 3.7.1. un 3.7.2. punkta noteikumi, taču vadītāja kabīnē jābūt kondicionieris ar klimata kontroli - 3.8.3. punkta noteikumi.

3) Papildu norādījumi (prasības) konduktora vietai nav noteikti, izņemot konduktora vietai jābūt ar krēsla apsildi (3.8.2. punkta noteikumi).

4) Punktā 3.8.6. "830 mm virs sliedēm" nav kļūda, jo tas ir mūsu tramvaju parkā izmantojamais (nepieciešamais) vilkšanas dakšas savienojuma ar vagonu augstums.

5) Attiecībā uz punktu 3.8.7. skaidrojam, ka . Galvenās prasības latformai ir - nodrošināt cilvēku ratiņkrēslos nokļūšanu tramvaju vagonā, platformas izbīdīšanās augstums līdz 370 mm virs sliežu daļas. Tā var būt gan izbīdāma gan atvāžama (atliecama).

6) Konkursa dokumentācijā nav definīcijas "torpedoes". Taču Jūsu vēstules (Tuesday, March 08, 2016 9:23 AM) attēlā stiprināšanas konstrukcija, kura paredzēta kravas celšanas mehānisma pievienošanai lai paceltu tramvaja vagonu, atbilst punkta 4.9 noteikumiem.

7) Punktā 4.12. Šeit drukas kļūda! Jābūt 0.009 nevis 0.090. Tramvaju ceļa līnijas maksimālais slīpuma lielums = 0.009. Tas ir ceļa līnijas parametrs, kas raksturo ceļa līnijas slīpumu, slīpuma lielums 0.009 = 9‰. Slīpums 9‰ nozīmē, ka pēc 1000m līmeņa atzīme pacelsies uz 9m.

8) Punktā 4.21. Tramvaja sakabe jābūt tāda tipa, lai tā varētu nodrošināt viena tramvaja vagona vilkšanu ar otro vagonu uz līnijas.